Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17.,98/19. i 144/20.), članka 55. Statuta Koprivničko–križevačke županije (“Službeni glasnik Koprivničko–križevačke županije” broj 7/13., 14/13., 9/15. 11/15. – pročišćeni tekst, 2/18. i 3/18. -pročišćeni tekst, 4/20., 25/20.3/21. i 4/21.- pročišćeni tekst), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21.), članka 8. Odluke o izvršavanju Proračuna Koprivničko-križevačke županije za 2022. godinu („Službeni glasnik Koprivničko-križevačke županije“ broj 25/21.) i Programa: 1069 Poljoprivreda ( KLASA:400-06/21-01/16, URBROJ:2137/1-04/03-21-7 od 22. studenog 2021.), Mišljenja o usklađenosti prijedloga potpora male vrijednosti – Program razvoja poljoprivrede na području Koprivničko-križevačke županije za razdoblje 2021. – 2023. godine Ministarstva poljoprivrede (KLASA:404-01/20-01/104, URBROJ:525-08/0245-20-2 od 21. prosinca 2020. godine), Župan Koprivničko-križevačke županije donosi

 **JAVNI POZIV**
 **ZA AKTIVNOST A – 100158 SUFINANCIRANJE RASHODA**

**JEDINICA LOKALNE SAMOUPRAVE ZA DEZINSEKCIJU**

**I.**

Pozivaju se jedinice lokalne samouprave s područja Koprivničko – križevačke županije da u skladu s Aktivnosti: A – 100158 Sufinanciranje rashoda jedinica lokalne samouprave za dezinsekciju na području Koprivničko – križevačke županije u 2022. godini, dostave svoje zahtjeve. Za provođenje Aktivnosti A 100158 na kontu 363 u 2022. godini osigurana su sredstva u Proračunu Koprivničko – križevačke županije u iznosu od 80.000,00 kuna.

**II.**

**Mjerila i kriteriji kojima moraju udovoljiti podnositelji zahtjeva za sufinanciranje**

1. Zahtjev za sufinanciranje mogu podnijeti jedinice lokalne samouprave s područja Koprivničko-križevačke županije,
2. Sufinancirati će se rashodi jedinica lokalne samouprave za sufinanciranje dezinsekcije u iznosu od 50% troškova na osnovu podnesenog zahtjeva i sklopljenog ugovora o poslovnoj suradnji koji se sklapa između Jedinica lokalne samouprave i Izvoditelja dezinsekcije.
3. Zahtjev za sufinanciranje mogu podnositi sve jedinice lokalne samouprave s područja Koprivničko –križevačke županije koje su sukladno Zakonu o regionalnom razvoju RH („Narodne novine“ 174/14. i 123/17.) razvrstane u I.,II.,III., i IV. skupinu koje se prema vrijednosti indeksa nalaze u kategoriji ispodprosječno razvijenih, te jedinice lokalne samouprave koje se nalaze uz Dravski sliv i velike vodene stajaće površine. Iznos subvencije može biti maksimalno 10.000,00 kuna po podnositelju zahtjeva.
4. Nakon obračuna i po Zaključku sredstva se doznačuju Jedinici lokalne samouprave na račun.
5. Iznos PDV-a je prihvatljiv trošak.
6. Zahtjev za sufinanciranje podnosi se jednom godišnje.

**III.**

**Potrebna dokumentacija koja se prilaže kod podnošenja zahtjeva za sufinanciranje**

1. [Obrazac](http://kckzz.hr/wp-content/uploads/2015/01/Obrazac-zahtjeva-T-100032.doc) zahtjeva „A-1001158“,
2. Sporazum/Ugovor sa izvoditeljem dezinsekcije,
3. Računi za dezinsekciju,
4. Kopija uplate po računima.

IV.

**Načini i rokovi podnošenja zahtjeva**

Zahtjev se podnosi od 01. ožujka 2022. do 01. listopada 2022. godine, odnosno do utroška sredstava na propisanom obrascu uz priloženu svu potrebnu dokumentaciju. Informacije o Javnom pozivu nalaze se na web stranici Koprivničko-križevačke županije, <https://kckzz.hr/category/javni-pozivi-i-natjecaji/> ili ih mogu zatražiti u Upravnom odjelu za gospodarstvo, komunalnu djelatnost i poljoprivredu na telefon 658-135 i na e-mail: zdenka.maric@kckzz.hr .

 Ispunjeni i ovjereni zahtjev za A 100158 Sufinanciranje rashoda jedinica lokalne samouprave za dezinsekciju (sa potpisom i/ili žigom) i pripadajućom dokumentacijom dostavljaju se na e-mail pisarnica@kckzz.hr ili poštom na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Ulica Antuna Nemčića 5

48000 Koprivnica

s naznakom „A 1000158 SUFINANCIRANJE JEDINICA LOKALNE SAMOUPRAVE ZA DEZINSEKCIJU“

 Nepotpuni zahtjevi (oni uz koje nije priložena sva dokumentacija) sukladno članku III. ovog Javnog poziva ili su poslani nakon zatvaranja Javnog poziva neće se razmatrati.

V.

**Način plaćanja**

Zaključak o isplati sufinanciranja donosi Župan Koprivničko-križevačke županije na osnovu kojeg će Upravni odjel za financije, proračun i javnu nabavu Koprivničko-križevačke županije izvrši isplatu sredstava Jedinici lokalne samouprave za dezinsekciju na žiro račun.

VI.

**Oglašavanje i informacije**

Javni poziv objaviti će se na stranici Koprivničko-križevačke županije (<https://kckzz.hr/category/javni-pozivi-i-natjecaji/>,), a obavijest o Javnom pozivu u Podravskom listu. Također dostavlja se elektronskom poštom obavijest o Javnom pozivu svim jedinicama lokalne samouprave (I do IV stupnja indeksa razvijenosti), a sve ostale informacije mogu se dobiti u sjedištu Koprivničko-križevačke županije, Upravni odjel za gospodarstvo, komunalne djelatnosti i poljoprivredu, A. Nemčića 5, 48000 Koprivnica ili na telefon 048/658-135 i na e-mail zdenka.maric@kckzz.hr.

**ŽUPAN**
**KOPRIVNIČKO-KRIŽEVAČKE ŽUPANIJE**

KLASA: 402-02/22-01/03

URBROJ: 2137/1-04/15-22-1
Koprivnica, 21.03. 2022**.**

**ŽUPAN:**
 **Darko Koren, ing. građ.**